রমজানে ভোক্তা পর্যায়ে দুধের চাহিদা বৃদ্ধি পায়। পুরো মাস সিয়াম পালনের পাশাপাশি দেহকে সুস্থ-সবল রাখতে পুষ্টি চাহিদা মেটাতে দুধ পান করেন ধর্মপ্রাণ মুসল্লিরা। যে কারণে বাজারের চাহিদা অন্য সময়ের চেয়ে রমজানে অনেক বেশি থাকে। সম্প্রতি আন্তর্জাতিক উদরাময় গবেষণা কেন্দ্র, বাংলাদেশ (আইসিডিডিআর, বি) এর এক গবেষণায় দেখা গেছে, স্থানীয় বাজারের পাস্তুরিত দুধের ৭৫ শতাংশেরও বেশি দুধ সরাসরি পানের জন্য অনিরাপদ।